Document ID: 32012R0823

KOMISIJOS REGLAMENTAS (ES) Nr. 823/2012
2012 m. rugsėjo 14 d.
kuriuo dėl veikliųjų medžiagų 2,4-DB, benzenkarboksirūgšties, beta-ciflutrino, etilkarfentrazono, Coniothyrium minitans (padermė CON/M/91-08 (DSM 9660)), ciazofamido, ciflutrino, deltametrino, p-dimetenamido, etofumezato, etoksisulfurono, fenamidono, flazasulfurono, flufenaceto, flurtamono, foramsulfurono, fostiazato, imazamokso, jodsulfurono, iprodiono, izoksaflutolo, linurono, maleino hidrazido, mekopropo, mekopropo-P, mezosulfurono, mezotriono, oksadiargilo, oksasulfurono, pendimetalino, pikoksistrobino, propikonazolo, propinebo, propoksikarbazono, propizamido, piraklostrobino, siltiofamo, trifloksistrobino, varfarino ir zoksamido patvirtinimo galiojimo pabaigos datų nukrypstama nuo Įgyvendinimo reglamento (ES) Nr. 540/2011
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 17 straipsnio antrą pastraipą,
kadangi:
(1)
pareiškėjai negalėjo pateikti pranešimo dėl 2011 m. gegužės 25 d. Komisijos įgyvendinimo reglamento (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (2), priedo A dalyje nurodytų veikliųjų medžiagų, kurių patvirtinimai baigia galioti iki 2014 m. birželio 14 d., o Reglamento (EB) Nr. 1107/2009 15 straipsnio 1 dalyje reikalaujama pranešimą dėl paraiškų atnaujinimo pateikti prieš trejus metus;
(2)
todėl, atsižvelgiant į Reglamento (EB) Nr. 1107/2009 17 straipsnio trečioje pastraipoje nurodytus elementus, būtina pratęsti šių veikliųjų medžiagų patvirtinimo laikotarpį;
(3)
atsižvelgiant į Reglamento (EB) Nr. 1107/2009 17 straipsnio antros pastraipos tikslą, tais atvejais, kai likus trejiems metams iki šio reglamento 1 straipsnyje nustatytos galiojimo pabaigos datos paraiška nepateikiama, Komisija nustatys galiojimo pabaigos datą, kuri bus tokia pati, kaip ir buvo prieš priimant šį reglamentą, arba kuri bus kita po jos einanti anksčiausia data;
(4)
atsižvelgiant į Reglamento (EB) Nr. 1107/2009 17 straipsnio antros pastraipos tikslą, tais atvejais, kai Komisija priims reglamentą, kuriame bus nustatyta, kad šio reglamento 1 straipsnyje nurodytų veikliųjų medžiagų patvirtinimas neatnaujinamas, nes nėra patenkinti patvirtinimo kriterijai, Komisija nustatys galiojimo pabaigos datą, kuri bus tokia pati, kaip ir prieš priimant šį reglamentą, arba kuri bus reglamento dėl veikliųjų medžiagų patvirtinimo neatnaujinimo priėmimo data, priklausomai nuo to, kuri iš šių datų bus vėlesnė;
(5)
šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir nei Europos Parlamentas, nei Taryba joms neprieštarauja,
PRIĖMĖ ŠĮ REGLAMENTĄ:
1 straipsnis
Galiojimo pabaigos datos
Nukrypstant nuo Įgyvendinimo reglamento (ES) Nr. 540/2011 priedo A dalies, nustatomos šios galiojimo pabaigos datos:
1)
2016 m. liepos 31 d. - dėl veikliųjų medžiagų etofumezato (įrašas Nr. 29), imazamokso (įrašas Nr. 41), oksasulfurono (įrašas Nr. 42), etoksisulfurono (įrašas Nr. 43), foramsulfurono (įrašas Nr. 44), oksadiargilo (įrašas Nr. 45), ciazofamido (įrašas Nr. 46), linurono (įrašas Nr. 51), pendimetalino (įrašas Nr. 53), trifloksistrobino (įrašas Nr. 59), etilkarfentrazono (įrašas Nr. 60), mezotriono (įrašas Nr. 61), fenamidono (įrašas Nr. 62), izoksaflutolo (įrašas Nr. 63) ir varfarino (įrašas Nr. 120);
2)
2016 m. spalio 31 d. - dėl veikliųjų medžiagų deltametrino (įrašas Nr. 40), 2,4-DB (įrašas Nr. 47), beta-ciflutrino (įrašas Nr. 48), ciflutrino (įrašas Nr. 49), iprodiono (įrašas Nr. 50), maleino hidrazido (įrašas Nr. 52), flurtamono (įrašas Nr. 64), flufenaceto (įrašas Nr. 65), jodsulfurono (įrašas Nr. 66), p-dimetenamido (įrašas Nr. 67), pikoksistrobino (įrašas Nr. 68), fostiazato (įrašas Nr. 69), siltiofamo (įrašas Nr. 70) ir Coniothyrium minitans (padermė CON/M/91-08 (DSM 9660)) (įrašas Nr. 71);
3)
2017 m. sausio 31 d. - dėl veikliųjų medžiagų propinebo (įrašas Nr. 54), propizamido (įrašas Nr. 55), mekopropo (įrašas Nr. 56), mekopropo-P (įrašas Nr. 57), propikonazolo (įrašas Nr. 58), mezosulfurono (įrašas Nr. 75), propoksikarbazono (įrašas Nr. 76), zoksamido (įrašas Nr. 77), benzenkarboksirūgšties (įrašas Nr. 79), flazasulfurono (įrašas Nr. 80) ir piraklostrobino (įrašas Nr. 81).
2 straipsnis
Įsigaliojimas
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. rugsėjo 14 d.

Labels: 3
15
6